stanford-oval/wikipedia huggingface dataset:
Ateenan taidekorkeakoulu
Aiheesta muualla

Ανωτάτη Σχολή Καλών Τεχνών - Athens School of Fine Arts. Yliopiston verkkosivut. (kreikaksi) (englanniksi)
Kreikan yliopistot
| --- | --- |
Attika:   Ateenan kansallinen teknillinen korkeakoulu  Ateenan kauppakorkeakoulu  Ateenan maatalousyliopisto  Ateenan taidekorkeakoulu  Ateenan yliopisto  Charokópeio-yliopisto  Länsi-Attikan yliopisto  Panteion-yliopisto  Pireuksen yliopisto 
Epeiros:  Ioánninan yliopisto
Itä-Makedonia ja Traakia:  Traakian Demokritos-yliopisto
Jooniansaaret:  Joonian yliopisto
Keski-Makedonia:   Kreikan kansainvälinen yliopisto  Makedonian yliopisto  Thessalonikin Aristoteles-yliopisto 
Kreeta:   Kreetan yliopisto  Kreetan teknillinen yliopisto  Kreikan Välimeren yliopisto 
Länsi-Kreikka:   Kreikan avoin yliopisto  Patraksen yliopisto 
Länsi-Makedonia:  Länsi-Makedonian yliopisto
Peloponnesos:  Peloponnesoksen yliopisto
Pohjois-Egean ja Etelä-Egean saaret:  Egean yliopisto
Thessalia:  Thessalian yliopisto
Altia

| Altia Oyj |
| --- | --- |

Yritysmuoto:  julkinen osakeyhtiö
Osake:  OMXH: ALTIA
Markkina-arvo:  255,5 milj. € (31.12.2018)
ISIN:  FI4000292438
Perustettu:  1999
Lakkautettu:  2021
Toimitusjohtaja:  Pekka Tennilä
Puheenjohtaja:  Sanna Suvanto-Harsaae
Kotipaikka:  Helsinki
Toimiala:  elintarviketeollisuus
Tuotteet:  alkoholijuomat, tekniset etanolit, tärkkelys ja eläinrehut
Liikevaihto:   357,3 milj. € (2018)
Liikevoitto:   19,7 milj. € (2018)
Tilikauden tulos:   15,1 milj. € (2018)
Henkilöstö:   718 (keskim. 2018)
Kotisivu:  altiagroup.com
Infobox OKVirheellinen NIMI-arvo: 
Altia Oyj oli suomalainen pörssiyhtiö, joka valmisti, markkinoi, maahantoi ja vei omia ja päämiestensä alkoholijuomia Pohjoismaissa ja Baltiassa sekä valmisti teollisuudelle etanolia, ohratärkkelystä ja rehua. Altian liiketoimintaidea perustui omien tuotemerkkien valmistukseen, markkinointiin ja myyntiin, palveluiden tarjoamiseen päämiehille heidän liiketoimintansa kehittämiseksi sekä teollisiin palveluihin.
Syyskuussa 2020 ilmoitettiin Altian ja norjalaisen Arcus ASAn yhdistymisestä, uuden yhtiön nimeksi tuli Anora Group. Huhtikuussa 2021 kilpailuviranomaiset hyväksyivät yhdistymisen ehdollisena. Sulautuminen toteutui 1. syyskuuta 2021.
Historia

Altian juuret juontavat vuonna 1888 Rajamäelle perustettuun hiivatehtaaseen ja viinanpolttimoon, Hyvinkään Tehtaan Osakeyhtiöön, jonka Valtion Alkoholiliike osti vuonna 1920. Kieltolain tultua kumotuksi vuonna 1932 Valtion Alkoholiliikkeen tilalle perustettiin valtion omistama Oy Alkoholiliike Ab. Sen nimeksi muutettiin vuonna 1969 Oy Alko Ab.
Oy Alko Ab jakautui vuonna 1995 kolmeksi yhtiöksi, jotka olivat alkoholijuomien valmistaja ja markkinoija Primalco Oy, alkoholijuomien vähittäis- ja tukkukauppaa harjoittava Alko Oy sekä hotelli- ja ravintolatoimintaa harjoittava Arctia Oy. Näiden yhtiöiden emoyhtiöksi perustettiin Alko-Yhtiöt Oy. Konserniin tuli osaksi vuonna 1997 uusi yhtiö: alkoholijuomien tukkumyyntiä ja jakelua Itämeren alueella hoitava Havistra Oy. Alko Oy erotettiin tästä konsernista vuonna 1999 ja siirrettiin sosiaali- ja terveysministeriön alaisuuteen. Primalcon ja Havistran emoyhtiön nimeksi vaihdettiin tällöin Altia Group Oy ja se siirtyi kauppa- ja teollisuusministeriön alaiseksi. Primalco ja Havistra sulautettiin emoyhtiöönsä vuonna 2002, ja yhtiön nimeksi muutettiin Altia Oyj.
Altia osti Pohjoismaissa toimineen Scandinavian Beverage Groupin vuonna 2004. Aiemmin vuonna 2000 Altia Group oli myynyt Finlandia Vodkan yhdysvaltalaiselle Brown-Formanille. Vuoden 2010 keväällä Altia osti Pernod Ricardilta viinien ja väkevien juomien tuotesalkun, Svendborgin pullottamon Tanskasta sekä logistiikkakeskukset Tanskasta ja Ruotsista. Ranskalaisen Larsen-konjakkiyhtiön osto teki Altiasta maailman kuudenneksi suurimman konjakintuottajan.
Suomen valtio oli lokakuussa 2017 ilmoittanut selvittävänsä mahdollisuutta listata Altia Helsingin pörssiin, ja helmikuussa 2018 päätettiin yhtiön listautumisesta ja osakeannin järjestämisestä. Samalla kerrottiin valtion jäävän Altian omistajaksi noin kolmanneksen osuudella. Asiasta vastannut ministeri Mika Lintilä arvioi Altian ”kossuosakkeesta” tulevan kansanosake ja hänen mukaansa kiinnostus yhtiön osaketta kohtaan oli ollut vahvaa. Listautumisanti ylimerkittiin ja Altia saikin yleisöstä noin 16 500 uutta osakkeenomistajaa. Osakkeen merkintähinnaksi tuli 7,50 euroa. Kaupankäynti Altian osakkeella alkoi perjantaina 23. maaliskuuta 2018 lievästi nousevaan kurssiin.
Liiketoiminta

Altia Oyj oli useita myyntiyhtiöitä sisältävän Altia-konsernin emoyhtiö. Altian Suomen myyntiyhtiöitä olivat Altia Finland, Alpha Beverages ja Wennerco. Yhtiön tuotantolaitokset sijaitsivat Ilmajoen Koskenkorvan tehtaalla, Nurmijärven Rajamäen tehtaalla sekä Tallinnan lähellä Tabasalussa.
Altia oli Suomen alkoholijuomien vähittäismyyntimonopolista, Alko Oy:stä, erillinen yhtiö. Alko oli Altian suurin asiakas Suomessa. Muita asiakkaita olivat alkoholijuomien vähittäismyyntimonopolit Systembolaget Ruotsissa ja Vinmonopolet Norjassa, alkoholijuomatukut, ravintolat, päivittäistavarakaupat, laiva- ja lentoyhtiöt sekä vientimarkkinoilla toimivat maahantuojat.
Liiketoiminta > Tuotteet

Altian tunnetuimpia tuotteita Suomessa olivat muun muassa Koskenkorva, Sisuviina ja Jaloviina. Ruotsissa Altian tuotteista tunnetuimpiin kuuluivat Explorer Vodka, O.P. Anderson -akvaviitti, Grönstedts Cognac, Blossa-glögi ja Chill Out -viinit. Tanskan tuotteista tunnetuin oli 1 Enkelt -bitteri, Virossa Saaremaa Vodka ja matkustajamyynnissä Renault Cognac ja Xanté-premium-likööri. Altia myös valmisti Finlandia Vodkaa tuotemerkin omistavalle amerikkalaiselle Brown-Formanille. Tuontituotteisiin kuuluivat muun muassa Drostdy-Hof- ja Two Oceans- ja viinit sekä Jack Daniel’s -viski.
Toimitusjohtajat

Antti Pankakoski (2007–2013)
Pekka Tennilä (2014–2021)
Omistajat

Altian viisi suurinta osakkeenomistajaa 31. toukokuuta 2021 olivat seuraavat:
Valtioneuvoston kanslia, 36,24 %
Keskinäinen Eläkevakuutusyhtiö Ilmarinen, 3,08 %
Keskinäinen työeläkevakuutusyhtiö Varma, 2,91 %
WestStar Oy, 1,89 %
Keskinäinen Työeläkevakuutusyhtiö Elo, 1,38 %
Aiheesta muualla

Altia Group (englanniksi, suomeksi)
Viinimaa – Altian kuluttajaviestintä- ja myyntisivusto
Koskenkorva ja Jaloviina ovat saamassa uuden kodin: Viranomainen hyväksyi pohjoismaisen viinajätin synnyn Helsingin Sanomat 19.4.2021.
Alkuperäinen tislaamorakennus Koskenkorvalla
Antiikin Korintin arkeologinen museo

| Antiikin Korintin arkeologinen museo Αρχαιολογικό Μουσείο Αρχαίας Κορίνθου |
| --- | --- |
 Antiikin Korintin arkeologinen museo.
Tyyppi:  arkeologinen museo
Sijainti:  Antiikin Korintin arkeologinen alue, Archaía Kórinthos, Kórinthos, Korinthia, Peloponnesos, Kreikka
Perustettu:  1931
Koordinaatit:  37°54′19″N, 22°52′42″E
 fiAntiikin Korintin arkeologinen museo 
   
Antiikin Korintin arkeologinen museo (kreik. Αρχαιολογικό Μουσείο Αρχαίας Κορίνθου, Archaiologikó Mouseío Archaías Korínthou) on arkeologinen museo antiikin Korintin arkeologisella alueella Archaía Kórinthoksen kylässä Kreikassa. Se esittelee Korintin ja sen ympäristön kaivauksissa löydettyä esineistöä pääosin antiikin ajalta.
Museo on perustettu vuonna 1931. Museorakennuksen suunnitteli W. Stuart Thompson ja se valmistui vuonna 1932. Museon rakensi Korintin arkeologiset kaivaukset suorittanut American School of Classical Studies at Athens eli Yhdysvaltain arkeologinen koulu Ateenassa. Museota laajennettiin vuonna 1950. Vuonna 1990 museossa tapahtui varkaus, jossa viedyt esineet saatiin takaisin vuonna 2001. Vuonna 2015 museoon oli valmistumassa uusi laajennos.
Kokoelmat

Museon kokoelmiin kuuluu esineitä esihistorialliselta ajalta bysanttilaiselle ajalle, pääpainon ollessa antiikin ajassa. Suurin osa esineistä on peräisin antiikin Korintista, mutta museossa on myös muualta Korinthiasta, kuten Teneasta, löydettyä esineistöä. Esineisiin kuuluu muun muassa roomalaiselta ajalta peräisin olevia hallitsijoiden ja merkkihenkilöiden kuvapatsaita, roomalaisten huviloiden lattiamosaiikkeja, Asklepieionista löydettyjä votiivilahjoja, kreikan- ja latinankielisiä piirtokirjoituksia sekä löytöjä Korintin myöhäisroomalaisen ajan juutalaisesta synagogasta ja varhaiskristillisen ajan hautausmailta.
Museorakennus (oikealla), taustalla Akrokorintti.
Veistoksia museoon pihalla.
Museon kokoelmia.
Sfinksi arkaaisen kauden hautamuistomerkistä, n. 550 eaa.
Kannu.
Lasiesineitä.
Afroditen pää teatterin alueelta, 100-luvulla tehty kopio alkuperäisestä 400-luvulta eaa.
Julius Caesarin marmorinen pää, 1. vuosisata jaa.
Augustuksen patsas Juliusten basilikasta, n. 27–14 eaa.
Paimenkohtaus roomalaisessa lattiamosaiikissa, n. 150–200 jaa.
Dionysosta esittävä lattiamosaiikki roomalaisesta huvilasta, 100-luku jaa.
Fryygialaista sotavankia esittävä veistos Lekhaionin tien basilikasta, 100-luku jaa.
Aiheesta muualla

Kuvia tai muita tiedostoja aiheesta Antiikin Korintin arkeologinen museo Wikimedia Commonsissa
A. J. Weänänen

Anders Johan (Antti Juhana) Weänänen (sukunimi aikaisemmin Wenell; 10. heinäkuuta 1820 Kuopio – 23. maaliskuuta 1863 Helsinki) oli suomentaja, kirjailija ja toimittaja.
Weänäsen vanhemmat olivat kirjakauppias ja herännäismies Petter Josef Väänänen ja Anna Margareta Sellström. Hän kävi Kuopion triviaalikoulua 1829–1834 ja Porvoon lukiota 1837–1841 päästen ylioppilaaksi 1841. Weänänen suoritti teologian tutkinnon 1845. Hän otti Helsingin yliopistoon tullessaan käyttöön sukunsa vanhan suomalaisen nimen vieläpä sen savon murteellisessa muodossa.
Weänänen suomensi paljon uskonnollista kirjallisuutta, muun muassa John Charles Rylen, Christian Scriverin, Daniel Tiseliuksen, Horatius Bonarin ja Friedrich Wilhelm Krummacherin teoksia.
Teoksia

Naapuritalot, romaani. J. Simeliuksen perilliset, Helsinki 1854
Kuningas Gustav II Adolphin historia.  Frenckell, Helsinki 1857
Aroniádika

| Aroniádika Αρωνιάδικα |
| --- | --- |
 Aroniádika
 Koordinaatit: 36°15′59″N, 22°58′5″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Saaret
Kunta:  Kythera
Hallinto:  
 – Asutustyyppi:  kylä
 – Kallikrates-koodi:  5205010201
Väkiluku (2011):  77
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Aroniádika (kreik. Αρωνιάδικα) on Kreikan kylä, joka sijaitsee Kytheran saarella ja kuuluu Kytheran kuntaan, Saarten alueyksikköön ja Attikan alueeseen. Kylän väkiluku on 77 (vuonna 2011).
Aroniádika muodostaa laajemman kyläyhdyskunnan (Τοπική Κοινότητα Αρωνιαδίκων, Topikí Koinótita Aroniadíkon), johon kuuluu varsinaisen Aroniádikan kylän lisäksi Pitsinádes. Koko yhdyskunnan väkiluku on 98. Kylä sijaitsee merkittävässä risteyskohdassa Kytheran saaren keskellä, ja sen lähellä sijaitsevat Pitsinádeksen lisäksi Vamvakarádikan, Kastrisiánikan, Aloïziánikan ja Friligkiánikan kylät. Aroniádikassa on kahviloita ja ravintoloita.
Aroniádikan arkkitehtuuri muistuttaa eteläisen Peloponnesoksen Mánin niemimaan arkkitehtuuria. Kytheran kylistä Aroniádika yhdessä Chóran, Kastrisiánikan, Káto Chóran ja Mylopótamoksen kylien kanssa on rekisteröity ”perinteisiksi kyliksi” eli ne edustavat hyvin kreikkalaista arkkitehtuuria ja ovat osa kulttuuriperintöä. Viranomaiset pyrkivät suojelemaan näiden kylien arkkitehtuuria sekä edistämään kylien asemaa ja houkuttelevuutta.
Aiheesta muualla

Aroniádika Wikimapiassa – kuvia ja kartta (englanniksi)
Anna Maria Nilsson

| Anna Maria Nilsson |
| --- | --- |
 Anna Maria Nilsson vuonna 2008
Henkilötiedot
Syntynyt: 13. toukokuuta 1983 (ikä 41) Östersund, Ruotsi
Uran tiedot
Pituus:  178 cm
Laji:  ampumahiihto 
Maailmancup
Kaudet:  2002-2012
Paras sijoitus:  2
Voitot:  0
Palkintokorokkeella:  1
 Tietolaatikko päivitetty 28. helmikuuta 2015 
Anna Maria Viktoria Nilsson (s. 13. toukokuuta 1983 Östersund) on uransa jo päättänyt ruotsalainen ampumahiihtäjä. Hän edusti Biathlon Östersund IF -seuraa.
Nilsson kilpaili ampumahiihdon maailmancupissa vuosina 2002-2012. Ensimmäiset pisteensä hän saavutti tammikuussa 2007 Ruhpoldingin sprintistä sijoittuen sijalle 26. Nilsson pääsi kerran urallaan palkintokorokkeelle, joulukuussa 2011 Östersundin normaalimatkan kilpailussa. Nilsson lopetti uransa vuonna 2012.
Nilsson osallistui urallaan yksiin talviolympialaisiin, vuonna 2010 Vancouverissa, jossa hän oli parhaimmillaan sprintin 16:s ja viestin viides. Hän osallistui urallaan myös kuusiin MM-kilpailuihin, parhaana henkilökohtaisena sijoituksenaan vuoden 2012 MM-kilpailuiden takaa-ajon kymmenes sija Ruhpoldingista.
500 kg lihaa

| 500 kg lihaa> Tiedot |
| --- | --- |
Toiminnassa:  1980–2007
Tyylilaji:  psykedeelinen rock
Kotipaikka:   Helsinki, Suomi
Laulukieli:  suomi
Entiset jäsenet:  Maritta Kuula, laulu   Kauko Röyhkä, basso, kitara, laulu   Olli Kauniskangas, kitara, basso   Kimmo Laine, urut, basso, kitara, taustalaulu   Kari Salminen, rummut   Pupu Lihavisto, piano, urut   Rukivehr A. Kivi, kitara, slide   Jari Lehtonen, rummut   Maito Koivisto, congat   Mats Huldén, kitarat, basso   Jouni Pusa, rummut, lyömäsoittimet  
Infobox OKNimi-testi OK: 
500 kg lihaa oli Kauko Röyhkän, Maritta Kuulan ja Pupu Lihaviston Oulussa 1980-luvun alussa perustama rockyhtye, jonka kokoonpano vaihteli vuosien varrella. Alkuperäinen kaksikko Kuula–Röyhkä kuitenkin pysyi ydinryhmänä, joka vastasi suurimmasta osasta sävellyksiä.
Yhtye herätti huomiota tulkitessaan brutaalisti vanhoja suomalaisia lyyrikoita kuten Uuno Kailasta, Aaro Hellaakoskea, Yrjö Jylhää ja Einari Vuorelaa.
Vietettyään yli kymmenen vuotta hiljaiseloa 500 kg lihaa koottiin uudestaan vuonna 2002 ja yhtye julkaisi syyskuussa 2004 paluualbuminsa Sielu, joka oli osittain nauhoitettu livenä. Yhtyeen seuraava julkaisu oli studioalbumi Nuori mies. Yhtye lopetti toimintansa vuonna 2007. 2014 julkaistiin vielä vanhan kokoonpanon vuosina 1984–1987 tekemiä kotistudioäänityksiä sisältävä albumi Yksinäinen ratsastaja.
Julkaisut > Albumit

Etkös ole ihmisparka (Mirror, 1982)
Ruusumajassa (Euros, 1986)
Akvaario (Euros, 1988)
Sielu (Plastic Passion, 2004)
Nuori mies (Plastic Passion, 2007)
Yksinäinen ratsastaja (Karkia Mistika, 2014)
Julkaisut > Singlet

Kuun silta / Vanha maa (Euros, 1988)
Aiheesta muualla

500 kg lihaa -yhtyeen esitystuotanto Suomen äänitearkistossa (1901–1999)
500 kg lihaa Myspacessa (suomeksi)
500 kg lihaa Meteli.netissä
500 kg Klassinen.fi:ssä[vanhentunut linkki]
500 kg lihaa Facebookissa
500 kg lihaa -yhtyeen haastattelu[vanhentunut linkki]
Ylen Elävä arkisto: Tuhlaajapojan päiväkirja
Ylen Elävä arkisto: Mauri Sariolan pyynnöstä huolimatta: 500 kg lihaa
Arthur Thesleff

Arthur Thesleff
Arthur Thesleff (5. maaliskuuta 1871 Viipuri – 17. joulukuuta 1920 Tukholma) oli suomalainen kasvitieteilijä ja mustalaisten kielen ja tapojen tutkija. Thesleff perusti myös Colonia Finlandesa -nimisen utopiasiirtokunnan Argentiinan Misiones-maakuntaan 1906 ja toimi sen ensimmäisenä johtajana.
Teoksia

Finlands förnämsta ätliga svampar. 1893
Svampjättar. 1893
Finska trädjättar. 1893
Dynbildningar i Östra Finland. 1894
Pietet för träden. 1898
Zigenarne. 1898
Wörterbuch des Dialekts der Finnländischen Zigeuner. Finska vetenskapssocieteten 1902
Prospekt öfver en tillärnad finsk-svensk koloni i Territoriet Misiones af republiken Argentina : iakttagelser från Territoriet Misiones i republiken Argentina. 1906
Iakttagelser från Territoriet Misiones i republiken Argentina. 1907
Stockholms förbrytarspråk och lägre slang 1910-1912. Albert Bonnier, Stockholm 1912
Studier öfver basidsvampfloran i sydöstra Finland med hänsyn till dess sammansättning, fysiognomi, fenologi och ekologi. Finska vetenskapssocieteten 1920
Bibliska naturbilder : posthumt manuskript. Schildt 1921
Andorran kansalaisuus

Andorran passi, jota kansalaiset voivat hakea
Andorran kansalaisuus on laillinen suhde Andorran ruhtinaskunnan ja yksittäisen henkilön välillä.
Kansalaisuuden saaminen syntymällä

Syntyperäisiä Andorran kansalaisia ovat sellaiset henkilöt, joiden vähintään toinen vanhempi on Andorran kansalainen. Lapsi saa myös Andorran kansalaisuuden, vaikka vanhemmat eivät olisi Andorran kansalaisia, mutta ovat kuitenkin oleskelleet laillisesti maassa vähintään 10 vuotta. Tällöin lapsen tulee 18 vuotta täytettyään vahvistaa, että aikoo pitää Andorran kansalaisuuden.
Kansalaisuuden saaminen hakemuksella

Kansalaisuuden voi saada hakemuksella, mikäli henkilö luopuu kaikista aikaisimmista kansalaisuuksistaan ennen Andorran kansalaisuuden saamista. Hakijan tulee asua Andorrassa 20 vuotta ja todistaa integroituneensa andorralaiseen yhteiskuntaan. Odotusaika lyhenee 10 vuoteen, mikäli henkilö on suorittanut peruskoulun kokonaisuudessaan Andorrassa.
Kaksoiskansalaisuus

Andorran laki kieltää kaksoiskansalaisuuden.
Antonio Lanza

Antonio Lanza (18. maaliskuuta 1905 – 23. kesäkuuta 1950) oli italialainen roomalaiskatolinen arkkipiispa. Hänet vihittiin papiksi 16. huhtikuuta 1927 ja nimitettiin Reggio Calabrian arkkihiippakunnan sekä Bovan hiippakunnan johtoon 12. toukokuuta 1943. Piispaksi vihkiminen seurasi 29. kesäkuuta. Pääkonsekraattorina toimi Raffaele Carlo Rossi, jota avustivat Luigi Traglia ja Demetrio Moscato.
Lanza kuoli 45-vuotiaana virassa.
Asiaintila

Asiaintilat ovat eräs ontologinen kategoria. Muodollisesti esitettynä asiaintila S on entiteetti, joka vastaa jotain kokonaista väitelausetta p ja on olemassa, jos ja vain jos p on tosi. Tosiasia on asiaintila, joka vallitsee.
Ontologiaan käsite asiaintila on tullut 1800-luvun lopulla. Asiaintiloilla on selitetty universaalien ongelmaan liittyvässä realismissa sitä, kuinka Bertrand Russellin olettamat universaalit eli yleiskäsitteet instantioituvat partikulaareissa eli yksilöolioissa.
Asiaintiloja ovat käsitelleet muun muassa Gustav Bergmann, D. M. Armstrong, Herbert Hochberg, J. P. Moreland, J. Padilla Gálvez ja Reinhardt Grossmann. Varsinkin Bergmann ja Armstrong ovat systematisoneet Russellin aiemmin esittämiä ideoita.
Aiheesta muualla

Keinänen, Markku, Hakkarainen, Jani & Keskinen, Antti. Why Realists Need Tropes, Metaphysica 17 (1):69-85, 2016.
Wetzel, Thomas: States of Affairs The Stanford Encyclopedia of Philosophy. The Metaphysics Research Lab. Stanford University. (englanniksi)
Ateenan roomalaiskatolinen arkkihiippakunta

| Ateenan roomalaiskatolinen arkkihiippakunta Αρχιεπισκοπή Καθολικών Αθηνών Archidioecesis Atheniensis |
| --- | --- |
 Hiippakunnan katedraali Pyhän Dionysios Areopagitan katedraali.
Kirkkokunta:  katolinen kirkko
Seurakuntia:  15
Jäseniä:  100 000 eli 1,6 % alueen väkiluvusta (2017)
Perustettu:  vuonna 1205, lakkasi olemasta vuonna 1483, perustettiin uudelleen 23. heinäkuuta 1875
Arkkipiispa:  Theódoros Kontídis S.I.
Tuomiokirkko:  Pyhän Dionysios Areopagitan katedraali
www.cathecclesia.gr
Ateenan roomalaiskatolinen arkkihiippakunta (kreik. Αρχιεπισκοπή Καθολικών Αθηνών, Archiepiskopí Katholikón Athinón, lat. Archidioecesis Atheniensis) on katolinen arkkihiippakunta Kreikassa. Se on suoraan Pyhän istuimen alaisuudessa.
Ateenan arkkihiippakunnan alue.
Hiippakunta käsittää Manner-Kreikan eteläisen osan eli Keski-Kreikan ja Peloponnesoksen niemimaan. Siihen kuuluu 15 seurakuntaa, joiden jäsenmäärä vuonna 2017 oli noin 100 000. Hiippakunnan katedraali eli piispanistuin on Ateenassa sijaitseva Pyhän Dionysios Areopagitan katedraali.
Hiippakunta perustettiin alun perin vuonna 1205, mutta lakkasi olemasta vuonna 1483 ja muutettiin titulaaripiispan istuimeksi. Hiippakunta perustettiin uudelleen 23. heinäkuuta 1875.
Arkkipiispat

Ateenan arkkipiispat nykyisen arkkihiippakunnan ajalta eli vuodesta 1875 ovat olleet:
Giovanni Marango (Ioánnis Maragkós) (23. heinäkuuta 1875 – 17. joulukuuta 1891)
Giuseppe Zaffino (Tzouzépe Zaffíno) (29. huhtikuuta 1892 – 7. helmikuuta 1895)
Gaetano De Angelis, O.F.M.Conv. † (7. helmikuuta 1895 - 20. elokuuta 1900)
Antonio Delenda (António Ntelénta) (20. elokuuta 1900 – ?. elokuuta 1911)
Louis Petit (Louí Petí) A.A. (4. maaliskuuta 1912 – 24. kesäkuuta 1926)
Giovanni Battista Filippucci (Tziovánni Batísta Filipoútsi) (24. helmikuuta 1927 – 29. toukokuuta 1947)
Marco Sigala (Márko Sigkála) (29. toukokuuta 1947 – 10. maaliskuuta 1950)
Marius Macrionitis (Mários Makryonítis) S.I. (11. maaliskuuta 1953 – 8. huhtikuuta 1959)
Venédiktos Príntezis (15. toukokuuta 1959 – 17. marraskuuta 1972)
Nikólaos Fóskolos (25. kesäkuuta 1973 – 12. elokuuta 2014)
Sevastianós Rossolátos (12. elokuuta 2014 – 14. heinäkuuta 2021)
Theódoros Kontídis S.I. (14. heinäkuuta 2021 – )
Aiheesta muualla

Kuvia tai muita tiedostoja aiheesta Ateenan roomalaiskatolinen arkkihiippakunta Wikimedia Commonsissa
Η Καθολική Εκκλησία στην Ελλάδα – Catholic Church in Greece (kreikaksi)
Aarne Sitro

Aarne Aleksei Sitro, aik. Suominen (11. helmikuuta 1911 Lokalahti – 23. toukokuuta 1988) oli suomalainen rakennusmestari ja runoilija.
Teoksia

Kartanon kujilta : runoja. A. Sitro, Turku 1978
Abbott

Abbott on muun muassa seuraavien henkilöiden sukunimi:
Berenice Abbott (1898–1991), yhdysvaltalainen valokuvaaja
Edwin Abbott Abbott (1838–1926), brittiläinen opettaja, teologi ja matemaatikko
Cam Abbott (s. 1983), kanadalainen jääkiekkoilija
Chris Abbott (s. 1983), kanadalainen jääkiekkoilija, Cam Abbottin kaksoisveli
Darrell Abbott, Dimedag Darrell (1966–2004), yhdysvaltalainen kitaristi
Diane Abbott (s. 1953), brittiläinen poliitikko
George Abbott (1887–1995), yhdysvaltalainen näytelmäkirjailija, teatteriohjaaja, -tuottaja, -käsikirjoittaja ja -näyttelijä
Greg Abbott (s. 1957), yhdysvaltalainen lakimies, republikaanipoliitikko ja kuvernööri
Henry Livermore Abbott (1842–1864), yhdysvaltalainen majuri Yhdysvaltain sisällissodassa
John Abbott (1821–1893), Kanadan pääministeri 1891–1892
Mara Abbott (s. 1985), yhdysvaltalainen maantiepyöräilijä
Margaret Abbott (1878–1955), yhdysvaltalainen golfaaja
Monica Abbott (s. 1985), yhdysvaltalainen softball-pelaaja
Rachel Abbott, oik. Sheila Rodgers (s. 1952), brittiläinen kirjailija
Shirley Abbott (1924–2013), yhdysvaltalainen republikaanipoliitikko ja suurlähettiläs
Spencer Abbott (s. 1988), kanadalainen jääkiekkoilija
Tank Abbott (s. 1965), yhdysvaltalainen vapaaottelija ja showpainija
Tony Abbott (s. 1957), australialainen poliitikko
William "Bud" Abbott (1895–1974), yhdysvaltalainen näyttelijä ja koomikko, Abbott ja Costello -koomikkoparin jäsen
Vincent Paul Abbott, Vinnie Paul (1964–2018), yhdysvaltalainen rumpali
William Louis Abbott (1860–1936), yhdysvaltalainen lääkäri, tutkimusmatkailija ja lintutieteilijä
Kuvitteellisia henkilöitä

Hannah Abbot, velho-oppilas (Puuskupuh) J. K. Rowlingin kirjassa Harry Potter ja kuoleman varjelukset
| --- | --- |
: Tällä täsmennyssivulla luetellaan henkilöitä, joilla on sama sukunimi.
AMD Radeon Rx 200 -sarja

Sapphire Radeon R9 290X
Radeon Rx 200 on AMD:n vuonna 2013 julkaisema mallisto Radeon grafiikkasuorittimia. Malliston myötä käyttöön tuli uusi nimeämiskäytäntö.
Malliston seuraaja on AMD Radeon Rx 300 -sarja.
Mallisto

Mallistoon kuuluvat kolme sarjaa:
R5 (210-235X mallit)
R7 (240-265 mallit)
R9 (270-295X2 mallit)
R5 200-malliston grafiikkasuorittimet käyttivät vanhempaa TeraScale-mikroarkkitehtuuria.
R7 200-malliston grafiikkasuorittimet käyttivät uudemman Graphics Core Next ensimmäisen sukupolven mikroarkkitehtuuria.
R9 200-malliston grafiikkasuorittimet käyttivät uudemman Graphics Core Next toisen sukupolven mikroarkkitehtuuria.
Valmistajat

Sarjan grafiikkasuorittimia ovat käyttäneet mm. Asus (R7240-2GD3-L) ja Club 3D näytönohjaimissaan.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:AMD Radeon Rx 200 series
Käännös suomeksi